b'\n_START_ARTICLE_\nLev Genrihovi\xc4\x8d \xc5\xa0nireljman\n_START_SECTION_\n\xc5\xbdivljenje in delo\n_START_PARAGRAPH_\nNjegov o\xc4\x8de je bil u\xc4\x8ditelj ruskega jezika. Ko je bilo \xc5\xa0nireljmanu 16 let, je pri\xc5\xa1el v Moskvo. \xc5\xbde zelo zgodaj je pokazal veliko nadarjenost za matematiko._NEWLINE_Diplomiral je leta 1925 na Dr\xc5\xbeavni univerzi v Moskvi, menda v polovi\xc4\x8dnem \xc5\xa1tudijskem \xc4\x8dasu, in leta 1929 doktoriral. Po kon\xc4\x8danem dodiplomskem \xc5\xa1tudiju je bil najprej asistent na In\xc5\xa1itutu za matematiko in mehaniko Prve dr\xc5\xbeavne univerze v Moskvi._NEWLINE_Deloval je na podro\xc4\x8dju teorije \xc5\xa1tevil in globalnega variacijskega ra\xc4\x8duna, kjer je dosegel nekaj izjemnih rezultatov._NEWLINE_V letu 1930 je dokazal na primer zelo \xc5\xa1ibko obliko Goldbachove domneve, da lahko vsako sodo \xc5\xa1tevilo n \xe2\x89\xa5 4 zapi\xc5\xa1emo kot vsoto ne ve\xc4\x8d kot 300.000 pra\xc5\xa1tevil. Goldbachova domneva sicer zahteva le vsoto dveh pra\xc5\xa1tevil._NEWLINE_Leta 1931 je bil v tri mesece v G\xc3\xb6ttingenu, kjer mu je najbolj\xc5\xa1i nem\xc5\xa1ki zalo\xc5\xbenik predlagal, da napi\xc5\xa1e monografijo, vendar so prej na oblast pri\xc5\xa1li nacisti in se je vrnil v Sovjetsko zvezo._NEWLINE_\xc5\xa0nireljman je leta 1933 postal \xc4\x8dlan Sovjetske akademije znanosti. Od leta 1934 do smrti je delal na Matemati\xc4\x8dnem in\xc5\xa1titutu Steklova._NEWLINE_\xc5\xa0nireljman je naredil samomor. Govorili so, da ga je za\xc4\x8del nadzirati NKVD in naj bi se tega preve\xc4\x8d zbal.'